stanford-oval/wikipedia huggingface dataset:
รายชื่อตัวละครในบันทึกแวมไพร์วานิทัส
แหล่งข้อมูลอื่น

เว็บไซต์ทางการของมังงะบันทึกแวมไพร์วานิทัส (ญี่ปุ่น)
เว็บไซต์ทางการของอนิเมะบันทึกแวมไพร์วานิทัส (ญี่ปุ่น)
วัดบางคณฑีนอก

| วัดบางคณฑีนอก |
| --- | --- |

ชื่อสามัญ: วัดบางคณฑีนอก, วัดบางคนทีนอก, วัดธรรมยุตติการาม, วัดปากคลอง
ที่ตั้ง: ตำบลกระดังงา อำเภอบางคนที จังหวัดสมุทรสงคราม
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดบางคณฑีนอก เป็นวัดราษฎร์สังกัดคณะสงฆ์ธรรมยุติกนิกาย ตั้งอยู่ริมแม่น้ำแม่กลอง ในตำบลกระดังงา อำเภอบางคนที จังหวัดสมุทรสงคราม ฝั่งตรงข้ามเป็นวัดเกตการาม
วัดบางคณฑีนอกสร้างเมื่อปี พ.ศ. 2406 โดยสมเด็จพระวันรัตน์ (ทับ พุทฺธสิริ) วัดโสมนัสราชวรวิหาร เป็นผู้สร้าง ซึ่งได้รับการถวายที่ดินจากนายพู่ และคุณหญิงอิ่ม จึงมีบัญชาให้หลวงปู่ปาน โสปาโก ซึ่งขณะนั้นบวชอยู่ที่วัดโสมนัสราชวรวิหาร ออกมาดูแลการก่อสร้างจนแล้วเสร็จ แล้วให้ชื่อว่า วัดธรรมยุตติการาม แต่ชาวบ้านโดยทั่วไปเรียกว่า วัดปากคลอง ต่อมาในปี พ.ศ. 2458 สมเด็จพระมหาสมณเจ้า กรมพระยาวชิรญาณวโรรส ได้เสร็จมาตรวจราชการคณะสงฆ์ในจังหวัดสมุทรสงคราม ทรงเห็นว่าวัดสายธรรมยุตไม่ได้มีแค่วัดเดียวในจังหวัด จึงได้เปลี่ยนชื่อวัดเสียใหม่ให้สอดคล้องกับพื้นที่ว่า "วัดบางคณฑีนอก" วัดได้รับพระราชทานวิสุงคามสีมาเมื่อ พ.ศ. 2506
สิ่งสำคัญของวัด ได้แก่ พระพุทธรูปปางมารวิชัย เนื้อทองเหลืองขัดหล่อ ลงรักปิดทอง จีวรลายดอกพิกุล ประดิษฐานเป็นพระประธานในอุโบสถ และหอไตรปัจจุบันทำเป็นหอสวดมนต์
หลวงปู่ปาน ท่านถือเป็นพระเกจิรูปสำคัญของ พระสายธรรมยุตในจังหวัดสมุทรสงคราม มีการสร้างเหรียญหลวงปู่ปาน หลังปี พ.ศ. 2500 ในสมัยที่หลวงพ่อแทน เป็นเจ้าอาวาส ลักษณะเป็นเหรียญรูปไข่แบบมีหูในตัว สร้างขึ้นด้วยเนื้ออัลปาก้า เนิ้อทองแดงรมดำ และเนื้อทองแดงกระไหล่ทอง จำนวนการสร้างไม่ได้มีการจดบันทึกไว้
วัดบางคา

| วัดบางคา |
| --- | --- |

ชื่อสามัญ: วัดบางคา, วัดราษฎร์ศรัทธาธรรม
ที่ตั้ง: ตำบลเมืองใหม่ อำเภอราชสาส์น จังหวัดฉะเชิงเทรา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองท่าลาด ในตำบลเมืองใหม่ อำเภอราชสาส์น จังหวัดฉะเชิงเทรา
วัดบางคา หรือมือีกชื่อว่า วัดราษฎร์ศรัทธาธรรม ที่มาของชื่อวัดมาจากแต่เดิมบริเวณที่ตั้งวัดเป็นป่าหญ้าคา ต่อมาชาวบ้านได้ช่วยกันถางและสร้างเป็นวัดขึ้นมาเมื่อ พ.ศ. 2407 โดยตั้งชื่อ "วัดบางคา" ซึ่งปลัดอ่อนตาได้บริจาคทรัพย์สร้างวัดเป็นเงิน 1,600 บาท จึงสำเร็จและได้ผูกพัทธสีมาในราว พ.ศ. 2417 มีพระอาจารย์ยอดเป็นเจ้าอาวาสรูปแรก ในสมัยพระครูพุทธิสารเป็นเจ้าอาวาส ได้จัดการสร้างกุฏิ ศาลาการเปรียญ หอสวดมนต์ ศาลาท่าน้ำ หอระฆัง และขยายเขตวัดไปกว้างกว่าเดิม
อุโบสถหลังใหม่ได้รับพระราชทานวิสุงคามสีมาเมื่อ พ.ศ. 2470 ผูกพัทธสีมาใหม่เมื่อ พ.ศ. 2471 อุโบสถรูปทรงแบบทรงไทยโครงสร้างทำด้วยคอนกรีตเสริมเหล็ก เครื่องบนไม้สัก หลังคามุงกระเบื้องเคลือบสีแบบเก่าจากประเทศจีน สีเหลืองขอบเขียวกำแพงผนังโบสถ์ฉาบปูนขาว กำแพงแก้วคอนกรีตเสริมเหล็ก มีขนาดกว้าง 12 เมตร ยาว 22 เมตร ปูชนียวัตถุมีพระพุทธรูปสำริดปางสมาธิ หน้าตักกว้าง 24 นิ้ว อายุมากกว่า 100 ปี มีเจดีย์เก่าชายคลอง 1 องค์ และยังมีศิลปกรรมสำคัญคือ ธรรมาสน์ไม้แกะสลักลายไทย
รายชื่อผู้ถือธงชาติสหภาพโซเวียตในโอลิมปิก
ดูเพิ่ม

สหภาพโซเวียตในโอลิมปิก
สกุลมะค่าแต้

| สกุลมะค่าแต้ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
เผ่า:: Detarieae
สกุล:: Sindora

สกุลมะค่าแต้ หรือ Sindora เป็นสกุลของพืชในวงศ์ iFabaceae  ประกอบด้วยสปีชีส์ดังนี้:
Sindora affinis
Sindora beccariana
Sindora bruggemanii
Sindora coriacea
Sindora echinocalyx
Sindora galedupa
Sindora glabra
Sindora inermis
Sindora irpicina
Sindora javanica
Sindora klaineana
Sindora laotica
Sindora leiocarpa
Sindora siamensis
Sindora supa
Sindora tonkinensis
Sindora velutina
Sindora wallichii
ลู่ หาน

ลู่ หาน (จีน: 鹿晗; เกิด 20 เมษายน ค.ศ. 1990) หรือเป็นที่รู้จักในชื่อ ลู่หาน (Luhan) เป็นนักร้องและนักแสดงชาวจีน เขาเป็นสมาชิกของวงบอยแบนด์เกาหลีใต้-จีน เอ็กโซ และกลุ่มย่อย เอ็กโซ-เอ็ม ก่อนออกจากวงในเดือนตุลาคม ค.ศ. 2014 ในปีเดียวกัน เขาถูกจัดอันดับให้อยู่ในรายชื่อ "ผู้ให้ความบันเทิงยอดนิยม" อันดับที่หกในประเทศจีน โดยไชนาเนชันแนลเรดิโอ ในปี ค.ศ. 2017 ลู่หานอยู่ในรายชื่อ "คนดังที่มีรายได้สูงสุด" ในอันดับสองของ ฟอบส์ ไชนาเซเลบริตี 100 เป็นรองเพียงฟ่านปิงปิง
แหล่งข้อมูลอื่น

ลู่ หาน บนซินล่างเวย์ปั๋ว
สกุลมอดแป้ง

| สกุลมอดแป้ง |
| --- | --- |

การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ชั้น:: Insecta
อันดับ:: Coleoptera
วงศ์:: Tenebrionidae
สกุล:: Tribolium

Tribolium เป็นกลุ่มทางอนุกรมวิธานระดับสกุล มีรายงานแล้ว 36 ชนิด แบ่งเป็น 5 กลุ่ม ที่สัมพันธ์กับการแพร่กระจายทางภูมิศาสตร์ ได้แก่ กลุ่ม breviocornis (North and South America, 7 ชนิด) กลุ่ม confusum (Africa, 14 ชนิด) กลุ่ม alcine (Madagasca, 3 ชนิด) กลุ่ม castaneum (South and Southeast Asia, 10 ชนิด) กลุ่ม myrmecophilum (Australia, 2 ชนิด)  การศึกษาความสัมพันธ์เชิงวิวัฒนาการของมอดในกลุ่ม breviocornis, confusum และ castaneum โดยใช้ข้อมูลทางพันธุกรรม (nuclear marker ยีน ได้แก่ cytochrome oxidase I, 16s ribosomal DNA, 28s ribosomal DNA, wingless, histone H3) พบว่า มอดในกลุ่ม castaneum และ confusum เป็น monophyletic group ทั้งคู่ และทั้งสองกลุ่มเป็น sister group กัน แต่ความสัมพันธ์กับกลุ่ม breviocornis ยังไม่แน่ชัด รูปความสัมพันธ์เชิงวิวัฒนาการของมอดแป้งและญาติ
สกุลมะกอก

| Spondias |
| --- | --- |

Spondia dulcis

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Sapindales
วงศ์:: Anacardiaceae
สกุล:: Spondias L.

สปีชีส์
 ดูในบทความ
สกุลมะกอก (Spondias) เป็นสกุลของพืชดอกในวงศ์ Anacardiaceae ประกอบด้วยพืช 17 สปีชีส์ โดย 7 ชนิดอยู่ในอเมริกากลางและอเมริกาใต้ และ 10 ชนิดอยู่ในเอเชีย แต่มีเพียง 10 ชนิดเท่านั้นที่ผลสามารถรับประทานได้และมีการนำไปเพาะปลูก ได้แก่
มะกอกฝรั่ง (Spondias dulcis)
Spondias haplophylla
Spondias indica
มะห้อ (Spondias lakonensis)
มะกอก, มะกอกเหลือง (Spondias mombin)
มะกอกป่า, มะกอกลาว (Spondias pinnata)
มะกอกแดง, jocote (Spondias purpurea)
Spondias radlkoferi
Spondias tuberosa
umbú (Spondias venulosa)
รายชื่อผู้ถือธงชาติเกาหลีใต้ในโอลิมปิก

| ประเทศเกาหลีใต้ ในโอลิมปิก |
| --- | --- |

รหัสประเทศ: KOR
เอ็นโอซี: Korean Olympic Committee
เว็บไซต์: www.sports.or.kr (ในภาษาเกาหลีและอังกฤษ)
เหรียญ:  ทอง 121 เงิน 112 ทองแดง 104 รวม 337 
การเข้าร่วมในกีฬาฤดูร้อน
1948 1952 1956 1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
การเข้าร่วมในกีฬาฤดูหนาว
1948 1952 1956 1960 1964 1968 1972 1976 1980 1984 1988 1992 1994 1998 2002 2006 2010 2014 2018 2022
การเข้าร่วมในนามของชาติอื่น
 เกาหลี (2018)
รายชื่อผู้ถือธงที่ได้เป็นตัวแทนประเทศเกาหลีใต้ในการแข่งขันกีฬาโอลิมปิก
ผู้ถือธงถือธงประจำชาติของประเทศในพิธีเปิดการแข่งขันกีฬาโอลิมปิกมีรายชื่อดังต่อไปนี้
| # | ปี | ฤดูกาล | ผู้ถือธง | กีฬา |
| --- | --- | --- | --- | --- |
| 21 | 2022 | ฤดูหนาว | ยุน-จี, ควักควัก ยุน-จี อา-ลัง, คิมคิม อา-ลัง | สเก็ตเร็วลู่ทางสั้น |
| 20 | 2020 | ฤดูร้อน | ย็อน-คัง, คิมคิม ย็อน-คัง ซัน-อู, ฮวังฮวัง ซัน-อู | วอลเลย์บอล ว่ายน้ำ |
| 19 | 2018 | ฤดูหนาว | ยุน-จง, ว็อนว็อน ยุน-จง | บ็อบสเลห์ |
| 18 | 2016 | ฤดูร้อน | บอน-กิล, กูกู บอน-กิล | ฟันดาบ |
| 17 | 2014 | ฤดูหนาว | คยู-ฮยอก, ลีลี คยู-ฮยอก | สปีดสเก็ต |
| 16 | 2012 | ฤดูร้อน | คยอง-ชิน, ยุนยุน คยอง-ชิน | แฮนด์บอล |
| 15 | 2010 | ฤดูหนาว | กวางแบ้, คังคัง กวางแบ้ | บ็อบสเลห์ |
| 14 |  2008 | ฤดูร้อน | ซองโฮ, จางจาง ซองโฮ | ยูโด |
| 13 | 2006 | ฤดูหนาว | โบรา, ลีลี โบรา | สปีดสเก็ต |
| 12 | 2004 | ฤดูร้อน | มินจอง, คูคู มินจอง | วอลเลย์บอล |
| 11 | 2002 | ฤดูหนาว | ซึง-อุค, เฮอเฮอ ซึง-อุค |  สกีอัลไพน์ |
| 10 | 2000 | ฤดูร้อน | อึน-ซัน, จองจอง อึน-ซัน | บาสเก็ตบอล |
| 9 | 1998 | ฤดูหนาว | ซึง-อุค, เฮอเฮอ ซึง-อุค | สกีอัลไพน์ |
| 8 | 1996 | ฤดูร้อน | ชอนซิก, ชอยชอย ชอนซิก | วอลเลย์บอล |
| 7 | 1994 | ฤดูหนาว | จุน-โฮ, ลีลี จุน-โฮ |  สเก็ตความเร็วในสนามสั้น |
| 6 | 1992 | ฤดูหนาว | ยองฮา, ลีลี ยองฮา | สปีดสเก็ต |
| 5 | 1988 | ฤดูร้อน | ยง-ชุล, โชโช ยง-ชุล | ยูโด |
| 4 | 1988 | ฤดูหนาว | คุน-พโย, ฮองฮอง คุน-พโย | สกีครอสคันทรี |
| 3 | 1984 | ฤดูร้อน | ฮยอง-จู, ฮาฮา ฮยอง-จู | ยูโด |
| 2 | 1972 | ฤดูร้อน | จิฮัก, คิมคิม จิฮัก | โค้ช |
| 1 | 1948 | ฤดูร้อน | บย็อง-ซ็อก, อันอัน บย็อง-ซ็อก | บาสเก็ตบอล |
ดูเพิ่ม

ประเทศไทยในโอลิมปิก
วัดบางขุนนนท์

| วัดบางขุนนนท์ |
| --- | --- |


ชื่อสามัญ: วัดบางขุนนนท์, วัดไชยชิต
ที่ตั้ง: เลขที่ 33 ซอยบางขุนนนท์ 19 ถนนบางขุนนนท์ แขวงบางขุนนนท์ เขตบางกอกน้อย กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดบางขุนนนท์ หรือ วัดไชยชิต เป็นวัดราษฎร์สังกัดคณะสงฆ์ฝ่ายมหานิกาย อยู่ในแขวงบางขุนนนท์ เขตบางกอกน้อย กรุงเทพมหานคร
ประวัติ

วัดบางขุนนนท์สร้างขึ้นมาในสมัยใดนั้นไม่ปรากฏหลักฐานที่แน่ชัด แต่คาดว่าเป็นสมัยอยุธยาตอนกลาง บางคำบอกเล่าระบุว่า สร้างขึ้นพร้อมวัดไชยทิศ มีการขุดพบพระเครื่องที่บรรจุไว้ในเจดีย์เป็นยุคของกรุงศรีอยุธยา มีหลักฐานการบูรณะอารามโดยพระสัมพันธวงศ์เธอ กรมหมื่นนเรศร์โยธี มีหลักฐานเป็นระฆังที่จารึก และจากลักษณะของอุโบสถ กุฏิกรรมฐาน 2 หลัง วิหารหลังเล็ก หอระฆัง พระพุทธรูปที่ติดอยู่บนผนังหน้าอุโบสถก็เป็นศิลปะของจีนที่นิยมสร้างในสมัยของรัชกาลที่ 3 ที่หน้าบันของอุโบสถซุ้มประตู ซุ้มหน้าก็ประดับด้วยกระเบื้องเคลือบดินเผารูปดอกไม้ใบไม้ที่นำมาจากจีนและมีชามเบญจรงค์ดีบ้างแตกบ้างรอบอุโบสถ ปัจจุบันถูกขโมยแกะไปจนหมดสิ้น ภายในวิหารหลังใหญ่อีกหลังเป็นที่ประดิษฐาน หลวงพ่อดำ ด้านข้างมีวิหารประดิษฐานรูปหล่อพระครูนิพัทธวิหารกิจ อดีตเจ้าอาวาส
วัดบางขุนเทียนกลาง

| วัดบางขุนเทียนกลาง |
| --- | --- |
วัดบางขุนเทียนกลาง

ที่ตั้ง: เลขที่ 2 ซอยพระรามที่ 2 ซอย 28 ถนนพระรามที่ 2 แขวงจอมทอง เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
พระพุทธรูปสำคัญ: หลวงพ่อฉัตรทอง
เจ้าอาวาส: พระปลัดดำรงค์ ธมฺมธโร
 สถานีย่อยพระพุทธศาสนา
วัดบางขุนเทียนกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดบางขุนเทียนกลางอยู่ในบริเวณที่เป็นเกาะติดกับวัดบางขุนเทียนนอกเพียงมีคูคั่นจนจะเหมือนเป็นวัดเดียวกัน
วัดตั้งเมื่อ พ.ศ. 2300 ได้รับพระราชทานวิสุงคามสีมา เมื่อ พ.ศ. 2307 เดิมสร้างขึ้นมาตั้งแต่สมัยกรุงศรีอยุธยาตอนปลาย โดยผู้ที่เคยร่วมสร้างวัดบางขุนเทียนนอก วัดถูกทอดทิ้งให้รกร้างมานานจนกระทั่งในช่วงปลายสมัยรัชกาลที่ 3 พระอธิการวัดได้ปฏิสังขรณ์ขึ้นมาใหม่ โดยมีการบูรณปฏิสังขรณ์พร้อมกับวัดบางขุนเทียนนอก มีเรื่องเล่าว่ารัชกาลที่ 5 เคยเสด็จประพาสต้นมาแถวนี้หลายครั้ง โดยแต่งตัวแบบคนจีนใส่เสื้อกุยเฮง นุ่งกางเกงแพรปั๋งลิ้น เคยเสด็จประทับวัดบางขุนเทียนกลางที่ศาลาท่าน้ำหลังที่ชาวบ้านเรียกว่า ศาลายาว ซึ่งปัจจุบันได้อนุรักษ์ไว้คงสภาพเดิม รัชกาลที่ 5 เสด็จออกช่วงเช้าเข้าถึงบางขุนเทียนตอนกลางวันเข้ามาทางแม่น้ำเจ้าพระยา-ดาวคะนอง ขากลับ กลับคลองสนามชัย-คลองด่าน ในตอนเย็น
หลวงพ่อฉัตรทอง พระประธานในอุโบสถ
อาคารเสนาสนะ พระอุโบสถมีทรวดทรงแบบอยุธยา ได้ปฏิสังขรณ์ในสมัยรัชกาลที่ 3 เดิมมีภาพปูนปั้นเป็นภูเขาและสัตว์ แต่ได้ซ่อมแซมปรับเปลี่ยนไปเรื่อย ๆ โบสถ์ปัจจุบันมีหน้าบันและการประดับลายที่กรอบประตูหน้าต่างด้วยเครื่องกระเบื้องที่สวยงาม แสดงถึงรูปแบบศิลปกรรมตามแบบพระราชนิยมในรัชกาลที่ 3 ภายในประดิษฐาน หลวงพ่อฉัตรทอง ซึ่งเป็นพระประธาน ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2480
รายนามเจ้าอาวาส

พระอธิการวัน พ.ศ. 2407 ถึง พ.ศ. 2464
พระอธิการเฟี้ยม พ.ศ. 2464 ถึง  พ.ศ. 2467
พระสังฆรักษ์เผื่อน พ.ศ. 2467 ถึง พ.ศ. 2478
พระเปลื้อง ปภาอุตโม (รักษาการ) พ.ศ. 2478 ถึง  พ.ศ. 2480
พระครูอุดมศีลคุณ พ.ศ. 2480 ถึง พ.ศ. 2493
พระครูอมรสมาจารย์ พ.ศ. 2493 ถึง พ.ศ. 2543
พระปลัดสมพร สนฺติกโร พ.ศ. 2543 ถึง  พ.ศ. 2545
พระครูสิริปัญญารัตน์ (รักษาการ) พ.ศ. 2545 ถึง  พ.ศ. 2546
พระปลัดดำรงค์ ธมฺมธโร พ.ศ. 2547 ถึงปัจจุบัน
วัดบางคูวัดกลาง

| วัดบางคูวัดกลาง |
| --- | --- |

ที่ตั้ง: ตำบลบางคูวัด อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระสมุห์สัญญา ฐานมคฺโล
 สถานีย่อยพระพุทธศาสนา
วัดบางคูวัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคูวัด อำเภอเมืองปทุมธานี จังหวัดปทุมธานี มีเนื้อที่ 8 ไร่ 2 งาน 80 ตารางวา
วัดบางคูวัดกลางน่าจะสร้างในสมัยรัตนโกสินทร์ในสมัยพระบาทสมเด็จพระพุทธเลิศหล้านภาลัย ต่อมาในสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาวาดได้มาสร้างเจดีย์อุทิศให้กับปลัดวังซ้าย (เที่ยง) ผู้เป็นบิดาและพระนมปริก ซึ่งเป็นพระนมในรัชกาลที่ 5 ชาวบ้านมักจะเรียกวัดบางคูวัดกลางว่า วัดโพธิ์ อีกชื่อ วัดก่อตั้งเมื่อ พ.ศ. 2353 ได้รับพระราชทานวิสุงคามสีมาปีเดียวกัน เขตวิสุงคามสีมากว้าง 18 เมตร ยาว 41 เมตร
นอกจากเจดีย์มอญที่สร้างโดยเจ้าจอมมารดาวาดแล้ว อุโบสถของวัดบางคูวัดกลางมีความสวยงามเป็นอย่างมาก โดยการใช้งานศิลปะปูนปั้น ยังมีการสถูปเจดีย์เพื่อเก็บอัฐิของเจ้าอาวาสทุกรูป ไว้ในสถูปเดียวกัน ตั้งแต่รูปแรกเป็นต้นมา อาคารเสนาสนะอื่น ๆ ได้แก่ ศาลาการเปรียญกว้าง 12 เมตร ยาว 20 เมตร หอสวดมนต์กว้าง 10 เมตร ยาว 16 เมตร กุฏิสงฆ์จำนวน 5 หลัง เป็นอาคารไม้ ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง และหอระฆัง 1 หลัง
รายนามเจ้าอาวาส

พระครูปัญญาก้าน
พระครูสมุห์ทองก้อน
พระอธิการบุญธรรม สุธมฺโม
พระอธิการสอน สุวโจ
พระครูใบฎีกาอ้วน อติภทฺโท
พระสมุห์สัญญา ฐานมคฺโล
วัดบางขุนเทียนนอก

| วัดบางขุนเทียนนอก |
| --- | --- |
วัดบางขุนเทียนนอก

ที่ตั้ง: ซอยพระรามที่ 2 ซอย 28 ถนนพระรามที่ 2 แขวงจอมทอง เขตจอมทอง กรุงเทพมหานคร 10150
ประเภท: วัดราษฎร์
นิกาย: มหานิกาย
เจ้าอาวาส: พระครูเกษมสุตาภรณ์ (กมล ป.ธ.4 )
 สถานีย่อยพระพุทธศาสนา
วัดบางขุนเทียนนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงจอมทอง เขตจอมทอง กรุงเทพมหานคร วัดแห่งนี้สร้างเมื่อราว พ.ศ. 2246 ในช่วงกรุงศรีอยุธยาตอนปลาย เดิมชื่อ วัดยมโลก ตั้งอยู่บริเวณสามแยกที่คลองบางขุนเทียนบรรจบกับคลองด่าน โดยมีวัดบางขุนเทียนกลางและวัดบางขุนเทียนในตั้งอยู่เรียงกัน
หมู่พระพุทธรูปในอุโบสถ
อาคารเสนาสนะและภาพจิตรกรรมฝาผนัง

อุโบสถของวัดมีขนาด 7 ห้อง หลังคาซ้อนชั้น ชั้นลด 3 ชั้น ทั้งด้านหน้าและด้านหลังมีหลังคาบังสาดหรือที่เรียกว่า จันหับ รอบอุโบสถมีกำแพงแก้วล้อมรอบ มีซุ้มประตู 4 ด้าน และมีเจดีย์ทรงปรางค์ประจำมุม องค์เจดีย์มีลักษณะโปร่งเพรียว (คาดว่าสร้างสมัยรัตนโกสินทร์ตอนต้น) หน้าบันอุโบสถไม่มีช่อฟ้า ใบระกา หางหงส์ ประดับด้วยเครื่องเคลือบกระเบื้องสีแบบจีน แสดงภาพธรรมชาติ ตามแบบพระราชนิยมในสมัยรัชกาลที่ 3 เสาหลังคาบังสาดประดับบัวหัวเสา ชายคามีคันทวยรับน้ำหนัก ซุ้มประตูประดับปูนปั้น มีลวดลายสอดคล้องกับหน้าบัน อันเป็นศิลปกรรมอย่างเทศ วิหารหลวงพ่อทวด มีรูปหล่อหลวงปู่ทวดขนาดใหญ่ตั้งบนดาดฟ้า
ภาพจิตรกรรมฝาผนังชำรุดมาก ภาพอยู่เหนือช่องประตูด้านหลังพระประธาน เขียนเรื่องพุทธประวัติ น่าจะเขียนราวรัชกาลที่ 3 ส่วนผนังด้านข้าง ระหว่างช่องหน้าต่า ภาพชำรุดมาก ภาพวาดเหนือช่องหน้าต่าง เป็นภาพวาดกิจของสงฆ์ เชื่อว่าเป็นงานเขียนซ่อมแทนที่จิตรกรรมเดิม มีฝีมือด้อยกว่าภาพพุทธประวัติด้านหลังพระประธาน จุดเด่นที่สำคัญของภาพจิตรกรรมฝาผนัง คือ มีภาพบุรุษกับสตรีคู่กันหลายชาติ ได้แก่ สตรีชาวเกาหลีกับบุรุษชาวอาหรับ, สตรีกับบุรุษชาวดอดชิ (ดัตช์), สตรีชาวไทยกับบุรุษชาวไทย, สตรีชาวลาวยวนกับบุรุษชาวจาม, สตรีชาวกระแชกับบุรุษชาวแอฟริกา, สตรีชาวหุ้ยหุยกับบุรุษชาวแขกปะถ่าน (ปาทาน) และพราหมณ์รามเหศร์กับสตรี
จิตรกรรมฝาผนังบนบานหน้าต่าง
ศาลเจ้าทาเกดะ

| ศาลเจ้าทาเกดะ 武田神社 |
| --- | --- |
ศาลเจ้าทาเกดะ
ศาสนา
ศาสนา: ชินโต
เทพ: ทาเกดะ ชิงเง็ง
ที่ตั้ง
ที่ตั้ง: 2611 Kofuchū-machi, Kōfu-shi, Yamanashi-ken
ที่ตั้งในประเทศญี่ปุ่น
พิกัดภูมิศาสตร์: 35°41′12.75″N 138°34′38.9″E﻿ / ﻿35.6868750°N 138.577472°E﻿ / 35.6868750; 138.577472
สถาปัตยกรรม
เริ่มก่อตั้ง: 1919
เว็บไซต์
www.takedajinja.or.jp
 อภิธานศัพท์ชินโต
ประตูหลักสู่ศาลเจ้าทาเกดะ
ศาลเจ้าทาเกดะ (ญี่ปุ่น: 武田神社; โรมาจิ: Takeda Jinja) เป็นศาลเจ้าที่ตั้งอยู่ในเมืองโคฟุ จังหวัดยามานาชิ ประเทศญี่ปุ่น อุทิศให้แด่เทพนาม ทาเกดะ ชิงเง็ง ทางศาลเจ้าจัดงานเทศกาลประจำปีในวันที่ 12 เมษายน ซึ่งเป็นวันครบรอบการเสียชีวิตของชิงเง็ง
ประวัติ

หลังจากการผ่ายแพ้ของตระกูลทาเกดะในยุคเซ็งโงกุ ปราสาทสึสึจิกาซากิ ที่พักเสริมป้อมปราการของ ทาเกดะ ชิงเง็ง ถูกทำให้พังทลายลง และศูนย์กลางของเมืองโคฟุก็ถูกย้ายไปทางใต้รอบ ๆ ปราสาทโคฟุ ซึ่งเป็นศูนย์กลางการบริหารภายใต้อำนาจของรัฐบาลโชกุนโทกูงาวะ หลังการฟื้นฟูเมจิ ซากปรักหักพังของปราสาทสึสึจิกาซากิได้ถูกกำหนดให้อยู่ภายใต้การคุ้มครองของรัฐบาลเนื่องด้วยคุณค่าทางประวัติศาสตร์ และต่อมายังถูกกำหนดให้เป็นหนึ่งในโบราณสถานทางประวัติศาสตร์แห่งชาติของญี่ปุ่น
หลังจากจักรพรรดิเมจิเสด็จพระราชดำเนินมายังจังหวัดยามานาชิในปี 1880 ได้เกิดความเคลื่อนไหวภายในท้องถื่นขึ้นเพื่อสร้างศาลเจ้าในการให้เกียรติแก่ผู้ภักดีที่รับใช้ในสงครามโบชิน ซึ่งก็เป็นช่วงเดียวกันกับการเกิดขึ้นของโครงการรัฐชินโตเพื่อสร้างศาลเจ้าสำหรับอุทิศให้แด่บุคคลสำคัญทางประวัติศาสตร์ที่ขึ้นชื่อในด้านความความกล้าหาญในการต่อสู้ รวมถึงสร้างขึ้นเพื่ออุทิศให้แก่ผู้เสียชีวิตในสงครามรัสเซีย-ญี่ปุ่น ต่อมาในปี 1915 จักรพรรดิไทโชมีพระราชโองการฯ ให้มีการก่อสร้างศาลเจ้าขึ้น ซึ่งสร้างเสร็จในปี 1919 และก่อนหน้าสงครามโลกครั้งที่สอง ศาลเจ้าถูกจัดให้เป็นศาลเจ้าประจำจังหวัดในระบบการจัดอันดับศาลเจ้าชินโตสมัยใหม่ รอบ ๆ ศาลเจ้ามีพิพิธภัณฑ์สำหรับจัดแสดงวัตถุโบราณที่เกี่ยวข้องกับทาเกดะ ชิงเง็ง รวมถึงชุดเกราะ, อาวุธ, ธงกองทัพ และของใช้ส่วนตัว
ทรัพย์สินทางวัฒนธรรม > ทรัพย์สินทางวัฒนธรรมที่สำคัญของประเทศ

ศาลเจ้าทาเกดะได้ครอบครองดาบญี่ปุ่นอย่าง ดาบทาจิ ไว้ ซึ่งเป็นดาบที่จังหวัดยามานาชิได้รับมอบจากซันโจ ซาเนโตมิเนื่องในการเสด็จพระราชดำเนินของจักรพรรดิเมจิในปี 1880 ดาบนั้นถูกส่งต่อให้แก่ตระกูลซันโจในฐานะสินสอดจากตระกูลทาเกดะตั้งแต่ที่คุณหญิงซันโจได้แต่งงานกับทาเกดะ ชิงเง็ง โดยมีมาตั้งแต่ยุคคามากูระตอนปลาย ตัวดาบมีความยาว 64.5 ซม. และกว้าง 2.9 ซม คาดว่าถูกสร้างโดยช่างตีดาบชื่อดัง โยชิโอกะ อิจิมนจิ แห่งบิเซ็น แม้ว่าครึ่งหนึ่งของดาบนั้นจะมีเพียงคันจิ "อิจิ" สลักอยู่ก็ตาม ดาบนี้ถือเป็นทรัพย์สินทางวัฒนธรรมที่สำคัญของประเทศ
ดูเพื่มเติม

ทาเกดะ ชิงเง็ง
วัดบางคูวัดนอก

| วัดบางคูวัดนอก |
| --- | --- |

ชื่อสามัญ: วัดบางคูวัดนอก, วัดปากคลอง
ที่ตั้ง: ตำบลบางคูวัด อำเภอเมืองปทุมธานี จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระอธิการขวัญ นาถธมฺโม
 สถานีย่อยพระพุทธศาสนา
วัดบางคูวัดนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางคูวัดและแม่น้ำเจ้าพระยา ในตำบลบางคูวัด อำเภอเมืองปทุมธานี จังหวัดปทุมธานี มีที่ดินที่ตั้งวัดเนื้อที่ 5 ไร่ 2 งาน 6 ตารางวา
วัดบางคูวัดนอกสร้างขึ้นเมื่อประมาณ พ.ศ. 2312 สันนิษฐานว่าชาวมอญที่อพยพจากเมืองร่างกุ้งช่วยกันสร้างขึ้น เนื่องจากมีเจดีย์ที่เป็นรูปทรงมอญ นอกจากนี้ชาวบ้านยังนิยมเรียกอีกชื่อว่า วัดปากคลอง ตามลักษณะภูมิประเทศที่ตั้งวัด ได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533 เขตวิสุงคามสีมา กว้าง 7 เมตร ยาว 15 เมตร
อาคารเสนาสนะประกอบด้วย อุโบสถ กว้าง 7 เมตร ยาว 15 เมตร สร้างเมื่อ พ.ศ. 2530 เป็นอาคารคอนกรีตเสริมเหล็ก ศาลาการเปรียญ กว้าง 15 เมตร ยาว 24 เมตร สร้างเมื่อ พ.ศ. 2535 เป็นอาคารคอนกรีตเสริมเหล็ก หอสวดมนต์ กว้าง 8 เมตร ยาว 15 เมตร สร้างเมื่อ พ.ศ. 2513 กุฏิสงฆ์ จำนวน 6 หลัง และเจดีย์ทรงมอญที่สันนิษฐานว่า สร้างในสมัยพระบาทสมเด็จพระจอมเกล้าเจ้าอยู่หัว มีองค์ระฆังอวบอ้วนคล้ายทรงดอกบัวตูม ปูชนียวัตถุ ได้แก่ พระประธานประจำอุโบสถ ปางสมาธิ ขนาดหน้าตักกว้าง 59 นิ้ว สูง 69 นิ้ว สร้างเมื่อ พ.ศ. 2524 และพระประธานประจำศาลาการเปรียญ ปางสมาธิ ขนาดหน้าตักกว้าง 57 นิ้ว สูง 59 นิ้ว สร้างเมื่อ พ.ศ. 2525
รายนามเจ้าอาวาส

พระอธิการเย็น
พระอธิการแชะ
พระอธิการสมนึก
พระอธิการฉาย
พระอธิการขวัญ นาถธมฺโม
ละติจูดม้า

แผนภาพแสดงตำแหน่งสัมพัทธ์ของละติจูดม้า
ละติจูดม้า (อังกฤษ : Horse Latitudes) เป็นบริเวณที่ตั้งอยู่ที่ประมาณ 30 องศาเหนือและ 30 องศาใต้ของเส้นศูนย์สูตร ละติจูดเหล่านี้มีลักษณะลมที่สงบเป็นอย่างมากและมีฝนตกเล็กน้อย
ละติจูดม้าตั้งอยู่ที่ประมาณ 30 องศาเหนือและใต้ของเส้นศูนย์สูตร มันเป็นเรื่องปกติสำหรับภูมิภาคกึ่งเขตร้อนนี้ที่ลมที่จะเคลื่อนที่ไปทางขั้วโลก หรือทางเส้นศูนย์สูตร (ที่รู้จักกันในชื่อลมการค้า) ลมที่พัดผ่านเหล่านี้เป็นผลมาจาก พื้นที่ที่มีแรงกดอากาศสูงซึ่งมีลักษณะเป็นลมสงบบนท้องฟ้าที่มีแดดและฝนน้อย หรือไม่มีเลย
ตามตำนานที่มาของชื่อ "ละติจูดม้า" กล่าวว่า เมื่อเรือขนส่งเข้าสู่ละติจูดม้าแล้ว จะไม่สามารถไปต่อได้เนื่องจากขาดลม ทำให้คนเรือมักขาดน้ำอยู่เสมอ เพื่อให้อยู่รอดจนถึงจุดหมายจึงต้องทิ้งม้าบางส่วนลงทะเล จึงทำให้บริเวณนี้ถูกเรียกว่า ละติจูดม้า
ละติจูดม้านั้นสัมพันธ์กับแอนติไซโคลนกึ่งเขตร้อน แถบในซีกโลกเหนือบางครั้งเรียกว่า "คาล์มออฟแคนเซอร์" และในซีกโลกใต้ "คาล์มออฟแคปริคอร์น"
สภาพอากาศที่แห้งและมีแดดจัดของละติจูดม้าเป็นสาเหตุหลักของการมีอยู่ของทะเลทรายที่สำคัญของโลกเช่น ทะเลทรายซาฮาราในแอฟริกา ทะเลทรายอาหรับและซีเรียในตะวันออกกลาง ทะเลทรายโมฮาวีและ ทะเลทรายโซนอรันทางตะวันตกเฉียงใต้ของสหรัฐอเมริกา และเม็กซิโกตอนเหนือทั้งหมดในซีกโลกเหนือ และทะเลทรายอาตากามา, ทะเลทรายคาลาฮารีและทะเลทรายออสเตรเลียในซีกโลกใต้
ละติน

ละติน หรือ ลาติน (Latin) อาจหมายถึง
ภาษาละติน เป็นภาษาโบราณที่ใช้กันในหมู่ชาวโรมันหรือในเอกสารทางการของนครรัฐวาติกัน
อักษรละตินหรืออักษรโรมัน เป็นอักษรที่เขียนภาษาต่าง ๆ หลายภาษาในยุโรป เช่น ภาษาอังกฤษ
ลาตินอเมริกา หรือ บริเวณในทวีปอเมริกาใต้
เพลงละติน (Latino) เพลงลาติน แนวเพลงลาติน
ละมุดขาว

| ละมุดขาว |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Sapindales
วงศ์:: Rutaceae
วงศ์ย่อย:: Toddalioideae
สกุล:: Casimiroa
สปีชีส์:: C.  edulis
ชื่อทวินาม
Casimiroa edulis La Llave

ละมุดขาว ชื่อวิทยาศาสตร์:  Casimiroa edulis หรือในภาษานาวัตล์: cochitzapotl แปลตรงตัวว่าละมุดหลับ  เป็นพืชในวงศ์ส้ม (Rutaceae) ใบประกอบ ผลกลมแก่แล้วเป็นสีเหลือง สุกรับประทานได้ รสชาติคล้ายท้อหรือสาลี่ เมล็ดเมื่อเผาแล้วเป็นผงใช้เป็นยานอนหลับ ช่วยลดอัตราการเต้นของหัวใจ
ผลสุก
ในละมุดขาวพบสารออกฤทธิ์ทางเภสัชวิทยาหลายตัว เช่น N-methylhistamine, N,N-dimethylhistamine histamine 2′,5,6-Trimethoxyflavone, 2′,5,6,7-tetramethoxyflavone (ซาโปติน, zapotin) และ 5-hydroxy-2′,6,7-trimethoxyflavone (ซาโปตินิน, zapotinin) ซาโพทินมีฤทธิ์เป็นสารต้านการเกิดมะเร็งในเซลล์มะเร็งลำไส้
ผลละมุดขาว
ต้นที่กำลังติดผล
วอลเลย์บอลชายชิงแชมป์โลก 2014 รอบคัดเลือก

วอลเลย์บอลชายชิงแชมป์โลก 2014 จะมี 24 ทีม เข้าร่วมการแข่งขัน
ทีมที่ผ่านการคัดเลือก

| ทีม | วิธีการเข้ารอบ | วันที่เข้ารอบ | ครั้งที่เข้ารอบ ในรอบสุดท้าย |
| --- | --- | --- | --- |
|  โปแลนด์ | **เจ้าภาพ !เจ้าภาพ | 018 กันยายน 2008 | 16 !16 ครั้ง |
|  บราซิล | CSV 1 !ทีมชนะเลิศ ชิงแชมป์อเมริกาใต้ 2013 | 039 สิงหาคม 2013 | 16 !16 ครั้ง |
|  อาร์เจนตินา | CSV 2 !ทีมรองชนะเลิศ ชิงแชมป์อเมริกาใต้ 2013 | 029 สิงหาคม 2013 | 11 !11 ครั้ง |
|  ออสเตรเลีย | AVC A !ทีมชนะเลิศ การคัดเลือกโซนเอเชีย กลุ่ม A | 048 กันยายน 2013 | 06 !6 ครั้ง |
|  เกาหลีใต้ | AVC D !ทีมชนะเลิศ การคัดเลือกโซนเอเชีย กลุ่ม D | 058 กันยายน 2013 | 09 !9 ครั้ง |
|  อิหร่าน | AVC B !ทีมชนะเลิศ การคัดเลือกโซนเอเชีย กลุ่ม B | 0613 กันยายน 2013 | 05 !5 ครั้ง |
|  เวเนซุเอลา | CSV 3 !ทีมชนะเลิศ การคัดเลือกโซนอเมริกาใต้ | 0715 กันยายน  2013 | 11 !11 ครั้ง |
|  จีน | AVC C !ทีมชนะเลิศ การคัดเลือกโซนเอเชีย กลุ่ม C | 0822 กันยายน  2013 | 13 !13 ครั้ง |
|  รัสเซีย | CEV 1 !ทีมชนะเลิศ ชิงแชมป์ยุโรป 2013 | 0928 กันยายน 2013 | 18 !18 ครั้ง |
|  อิตาลี | CEV 2 !ทีมรองชนะเลิศ ชิงแชมป์ยุโรป 2013 | 1028 กันยายน 2013 | 16 !16 ครั้ง |
|  เยอรมนี | CEV K !ทีมชนะเลิศ การคัดเลือกโซนยุโรป กลุ่ม K | 115 มกราคม 2014 | 06 !6 ครั้ง |
|  เซอร์เบีย | CEV J !ทีมชนะเลิศ การคัดเลือกโซนยุโรป กลุ่ม J | 125 มกราคม 2014 | 09 !9 ครั้ง |
|  บัลแกเรีย | CEV I !ทีมชนะเลิศ การคัดเลือกโซนยุโรป กลุ่ม I | 135 มกราคม 2014 | 17 !17 ครั้ง |
|  เบลเยียม | CEV L !ทีมชนะเลิศ การคัดเลือกโซนยุโรป กลุ่ม L | 145 มกราคม 2014 | 08 !8 ครั้ง |
|  ฝรั่งเศส | CEV Z !ทีมรองชนะเลิศที่ดีที่สุด การคัดเลือกโซนยุโรป รอบสาม | 155 มกราคม 2014 | 15 !15 ครั้ง |
|  ฟินแลนด์ | CEV M !ทีมชนะเลิศ การคัดเลือกโซนยุโรป กลุ่ม M | 165 มกราคม 2014 | 07 !7 ครั้ง |
|  อียิปต์ | CAVB U !ทีมชนะเลิศ การคัดเลือกโซนแอฟริกา กลุ่ม U | 1710 กุมภาพันธ์ 2014 | 08 !8 ครั้ง |
|  แคเมอรูน | CAVB T !ทีมชนะเลิศ การคัดเลือกโซนแอฟริกา กลุ่ม T | 1817 กุมภาพันธ์ 2014 | 03 !3 ครั้ง |
|  ตูนิเซีย | CAVB V !ทีมชนะเลิศ การคัดเลือกโซนแอฟริกา กลุ่ม V | 197 มีนาคม 2014 | 09 !9 ครั้ง |
|  สหรัฐ | NORCECA O !ทีมชนะเลิศ กลุ่ม O นอร์เซกา | 2018 พฤษภาคม 2014 | 15 !15 ครั้ง |
|  แคนาดา | NORCECA Q !ทีมชนะเลิศ กลุ่ม Q นอร์เซกา | 2119 พฤษภาคม 2014 | 10 !10 ครั้ง |
|  คิวบา | NORCECA P !ทีมชนะเลิศ กลุ่ม P นอร์เซกา | 2224 พฤษภาคม 2014 | 14 !14 ครั้ง |
|  เม็กซิโก | NORCECA R !ทีมชนะเลิศ กลุ่ม R นอร์เซกา | 2325 พฤษภาคม  2014 | 05 !5 ครั้ง |
|  ปวยร์โตรีโก | NORCECA Z !ทีมชนะเลิศ รอบเพลย์ออฟ นอร์เซกา | 2420 มิถุนายน 2014 | 04 !4 ครั้ง |
สมาพันธ์ที่ร่วมการคัดเลือก

การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก2014 จะมี:
เอเชียและโอเชียเนีย (เอวีซี): 4 ทีม
แอฟริกา (ซีเอวีบี): 3 ทีม
ยุโรป (ซีอีวี): 8 ทีม (+ โปแลนด์ได้ผ่านเข้ารอบโดยอัตโนมัติในขณะที่ประเทศเจ้าภาพรวมเป็น 9 ทีม)
อเมริกาใต้ (ซีเอสวี): 3 ทีม
เหนือ,อเมริกากลางและแคริบเบียน (นอร์เซกา): 5 ทีม
สมาพันธ์ที่ร่วมการคัดเลือก > เอวีซี

บทความหลัก: วอลเลย์บอลชายชิงแชมป์โลก 2014 รอบคัดเลือก โซนเอเชีย
| --- | --- |
  อัฟกานิสถาน (รอบภูมิภาค)   ออสเตรเลีย (รอบสุดท้าย)   บาห์เรน (รอบภูมิภาคย่อย, รอบภูมิภาค, รอบสุดท้าย)   จีน (รอบสุดท้าย)   จีนไทเป (รอบภูมิภาค, รอบสุดท้าย)   ฮ่องกง (รอบภูมิภาค)   อินเดีย (รอบภูมิภาค, รอบสุดท้าย)   อินโดนีเซีย (รอบภูมิภาค, รอบสุดท้าย)   อิหร่าน (รอบสุดท้าย)   อิรัก (รอบภูมิภาคย่อย, รอบภูมิภาค)   ญี่ปุ่น (รอบสุดท้าย)   จอร์แดน (รอบภูมิภาคย่อย)   คาซัคสถาน (รอบภูมิภาค, รอบสุดท้าย)   คูเวต (รอบภูมิภาคย่อย, รอบภูมิภาค, รอบสุดท้าย):   เลบานอน (รอบภูมิภาคย่อย, รอบภูมิภาค)   มัลดีฟส์ (รอบภูมิภาค)   พม่า (รอบภูมิภาค)   นิวซีแลนด์ (รอบชิงชนะเลิศ)   ปากีสถาน (รอบภูมิภาค, รอบสุดท้าย)   กาตาร์ (รอบภูมิภาคย่อย, รอบภูมิภาค, รอบสุดท้าย)   ซาอุดีอาระเบีย (รอบภูมิภาคย่อย, รอบภูมิภาค, รอบสุดท้าย)   เกาหลีใต้ (รอบสุดท้าย)   ศรีลังกา (รอบภูมิภาค)   ซีเรีย (รอบภูมิภาคย่อย)   ไทย (รอบภูมิภาค, รอบสุดท้าย)   สหรัฐอาหรับเอมิเรตส์ (รอบภูมิภาคย่อย)   อุซเบกิสถาน (รอบภูมิภาค)   เวียดนาม (รอบภูมิภาค)